text: ऐप्पल अमेरिका की मल्टीनैशनल टेक्नोलॉजी कंपनी है इसका मुख्यालय अमेरिका के कैलिफोर्निया में है। यह कंपनी कंज्यूमर इलेक्ट्रोनिक, कंप्यूटर सॉफ्टवेयर और ऑनलाइन सर्विस के क्षेत्र में कारोबार करती है। ऐप्पल कंपनी आईफोन, आईपॉड, मैकबुक और ऐप्पल वॉच जैसे इलेक्ट्रोनिक प्रोडक्ट बेचती है। वहीं कंपनी के सॉफ्टवेयर प्रोडक्ट में मैकओएस और आइओएस ऑपरेटिंग सिस्टम शामिल है। इसके अलावा आईट्यूंस, सफारी वेब ब्राउजर, आईलाइफ और आईवर्क भी इसी कंपनी के सॉफ्टवेयर बिजनेस का हिस्सा है।